ଅର୍ଗସ ବ୍ୟୁରୋଃ ଭାରତର ଅର୍ଥନୈତିକ ରାଜଧାନୀରେ 2008 ମୁମ୍ବାଇ ଆତଙ୍କବାଦୀ ଆକ୍ରମଣର ମାଷ୍ଟରମାଇଣ୍ଡ ଜକିଓର ରେହମାନଙ୍କୁ ଲାହୋର ଆତଙ୍କବାଦ ବିରୋଧୀ କୋର୍ଟ 15 ବର୍ଷ କାରାଦଣ୍ଡରେ ଦଣ୍ଡିତ କରିଛନ୍ତି। ଆତଙ୍କବାଦୀ ପାଣ୍ଠି ମାମଲାରେ ତାଙ୍କୁ ଏହି ଦଣ୍ଡ ଦିଆଯାଇଛି।
ସୂଚନାଯୋଗ୍ୟ ଯେ ମିଳିତ ଜାତିସଂଘରୁ ଆତଙ୍କବାଦୀ ଘୋଷିତ ଜକିଓର ରେହମାନ 2015 ମସିହାରୁ ମୁମ୍ବାଇ ଆକ୍ରମଣ ମାମଲାରେ ଜାମିନରେ ଆସିଥିଲେ। ଆତଙ୍କବାଦକୁ ଆର୍ଥିକ ସହାୟତା ଦେବାନେଇ ପଞ୍ଜାବ ଆତଙ୍କବାଦ ବିରୋଧୀ ବିଭାଗ ତାଙ୍କୁ ଶନିବାର ଗିରଫ କରିଛି।
ହାଫିଜ ସଇଦଙ୍କ ନେତୃତ୍ୱରେ ସେ 2008 ମସିହାରେ ମୁମ୍ବାଇରେ ଆତଙ୍କବାଦୀ ଆକ୍ରମଣର ଷଡଯନ୍ତ୍ର କରିଥିଲେ। ମୁମ୍ବାଇ ଆକ୍ରମଣ ପରେ 2008ରେ ୟୁଏନଏସସି ରିଜୋଲ୍ୟୁସନ ଅନୁଯାୟୀ ଆତଙ୍କବାଦୀ ସଂଗଠନ ଲଶ୍କର-ଏ-ତାଇବାଙ୍କ ଅପରେସନ୍ କମାଣ୍ଡର ଜକିଓର ରେହମାନଙ୍କୁ ବିଶ୍ୱ ଆତଙ୍କବାଦୀ ଭାବରେ ଘୋଷଣା କରାଯାଇଥିଲା।
